《玉人歌 杨枝今岁二十为于齐纨上作小词》
清代·陈维崧

当日事，记陌上青丝，垂垂踠地。拖烟蘸雨，已解藏鸦未。

真珠帘拖香毬坠，做尽轻狂意。影濛濛、红日三竿，白花十里。

水驿飘零子。谢青眼相看，绾人征骑。露叶如啼，直得消魂死。

如今渐长黄金穗，不在长街里。羡画楼有主，舞腰同倚。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。